钦定古今图书集成/历象汇编/庶征典/第159卷 > 《管窥辑要》 > 后汉
## 钦定古今图书集成/历象汇编/庶征典/第159卷 > 《管窥辑要》 > 后汉

### 桓帝延熹五年太学门无故自坏

按《后汉书桓帝本纪》，“延熹五年夏四月乙巳，太学西
门自坏。”　按《五行志》，延熹五年，太学门无故自坏。襄
楷以为太学前疑所居，其门自坏，文德将丧，教化废
也。是后天下遂至丧乱。

### 永康元年南宫平城门屋自坏

按《后汉书。桓帝本纪》，不载。　按《五行志》，“永康元年十
月壬戌，南宫平城门内屋自坏。金沴木，木动也。”其十
二月，宫车晏驾。

### 灵帝光和元年南宫城屋及武库屋自坏

按：《后汉书灵帝本纪》，不载。　按《五行志》，光和元年，南
宫平城门内屋、武库屋及东垣屋前后顿坏。蔡邕对
曰：“平城门，正阳之门，与宫连，郊祀法驾所由从出，门
之最尊者也。武库，禁兵所藏，东垣，库之外障。”《易传》曰：
“小人在位，上下咸悖，厥妖城门内崩。”《潜潭巴》曰：“宫瓦
自堕，诸侯强凌主。此皆小人显位乱法之咎也。”其后
黄巾贼先起东方，库兵大动。皇后同父兄何进为大
将军，同母弟苗为车骑将军，兄弟并贵盛，皆统兵在
京都。其后进欲诛废中官，为中常侍张让、段珪等所
杀，兵战宫中阙下，更相诛灭，天下兵大起。

光和三年二月，公府驻驾庑自坏。

按《后汉书灵帝本纪》云云。　按《五行志》。三年二月。公
府驻驾。庑自坏。南北三十馀间。

### 中平二年广阳门屋自坏

按：《后汉书灵帝本纪》：“中平二年二月己亥。”〈志作癸亥〉《广阳
门外屋自坏》。〈洛阳城西面南头门也〉税“天下田，亩十钱。”〈以修宫室〉

### 献帝初平二年长安宣平城门外屋自坏

按《后汉书献帝本纪》云云。　按《五行志》。初平二年三
月。长安宣平城门外。屋无故自坏。至三年夏。司徒王
允。使中郎将吕布。杀太师董卓。夷三族。〈注〉李傕等攻
破长安城，害允等。

### 兴平元年长安市门自坏

按《后汉书献帝本纪》云云。　按《五行志》，“兴平元年十
月，长安市门无故自坏。”至“二年春，李傕、郭汜𩰚长安
中，傕迫劫天子，移置郿坞，尽烧宫殿城门官府民舍，
放兵寇钞公卿以下。冬，天子东还雒阳，傕氾追上到
曹阳，掳掠乘舆辎重，杀光禄勋邓渊、廷尉宣璠、少府田邠等数十人。”